Normális reakció esetén a nyugtatáson, hűtésen kívül nincs más teendő, a tünetek néhány óra-pár nap alatt nyomtalanul elmúlnak. Ha ecetet, citromlevet keverünk a vizes borogatásba, akkor a darázs lúgos kémhatású méreganyagát is tudjuk valamelyest semlegesíteni. Azonban 10 cm-nél nagyobb piros folt, szédülés, nyelési zavar, testszerte jelentkező csalánkiütés vagy eszméletvesztés esetén sürgősségi ellátásra van szükség, mentőt kell hívni. Figyelem! A közhiedelemmel ellentétben a kálcium bevétele hatástalan a rovarcsípés okozta allergiás reakció ellen, az anafilaxiás sokk kizárólag adrenalinnal csökkenthető! Ha veszélyes darázsfészkekkel találkozik az életterében, szükséges azok eltávolítása, hogy a veszély megszűnjön.